
ΑΠΟΦΑΣΕΙ Σ 

Αριθ.Υ439 (1) 

Κανονισμός της Εθνικής Επιτροπής Βιοηθικής 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Την παράγραφο 5 του άρθρου 15 του ν. 2667/1998 
(ΦΕΚ281 Α'). 

2. Την από 29.9.2000 πρόταση σχεδίου Κανονισμού της 
Εθνικής Επιτροπής Βιοηθικής. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολισμού, αποφασίζουμε: 

Άρθρο 1 

1. Εκδίδουμε τον Κανονισμό λειτουργίας της Εθνικής 
Επιτροπής Βιοηθικής, το κείμενο του οποίου έχει ως εξής: 

ΚΑΝΟΝΙΣΜΟΣ 

ΤΗΣ ΕΘΝΙΚΗΣ ΕΠΙΤΡΟΠΗΣ ΒΙΟΗΘΙΚΗΣ 

1. Σκοπός 

Ο σκοπός της Επιτροπής είναι αυτός που αναφέρεται 
στηνπαρ. 4 άρθρου 10 του ν. 2667/98 (ΦΕΚΑ'281). 

2. Πρόεδρος 

2.1 Ο Πρόεδρος εκπροσωπεί την Επιτροπή ενώπιον κάθε 
αρχής, αλλοδαπής ή ημεδαπής καθώς και ενώπιον των 
αντιστοίχων Εθνικών Επιτροπών Βιοηθικής, των διεθνών 
κυβερνητικών οργανισμών και των μη κυβερνητικών οργα¬ 
νώσεων (ΜΚΟ). Όταν αυτός κωλύεται, ελλείπει ή απουσιά¬ 
ζει, εκπροσωπεί την Επιτροπή ο Αναπληρωτής Πρόεδρος. 

2.2 Ο Πρόεδρος μπορεί να εξουσιοδοτήσει μέλος της 
Επιτροπής να τον εκπροσωπήσει για συγκεκριμένο θέμα 
ιδίως σε εθνικά ή διεθνή συνέδρια, διασκέψεις και συνα¬ 
ντήσεις. 


2.3 0 Πρόεδρος συγκαλεί τις τακτικές και έκτακτες συ¬ 
νεδριάσεις της Επιτροπής, προεδρεύει των συνεδριάσε¬ 
ων και υπογράφει, μαζί με τον εκτελούντα χρέη γραμμα- 
τέως, τα σχετικά πρακτικά. Σε περίπτωση απουσίας ή κω¬ 
λύματος του Προέδρου, τον αναπληρώνει στα καθήκοντα 
του παρόντος άρθρου ο Αναπληρωτής Πρόεδρος. 

2.4 Ο Πρόεδρος ύστερα από απόφαση της Επιτροπής ή 
εξ ιδίας πρωτοβουλίας καλεί σε ακρόαση ενώπιον της 
Επιτροπής πρόσωπα που θα διευκολύνουν το έργο με τις 
προσωπικές τους εμπειρίες ή απόψεις. Η πρόσκληση γί¬ 
νεται με κάθε πρόσφορο τρόπο. 

2.5 Ο Πρόεδρος συντονίζει την εργασία των επιστημο¬ 
νικών συνεργατών και επιβλέπει τη λειτουργία της Γραμ- 
ματείαςτης Επιτροπής. 

3. Λειτουργία της Ετατροτής 

3.1 Η Επιτροπή συνεδριάζει τακτικά κάθε δύο μήνες και 
εκτάκτως ύστερα από πρόσκληση του Προέδρου ή αίτη¬ 
ση τριών τουλάχιστον μελών της. Η πρόσκληση γίνεται με 
οποιονδήποτε πρόσφορο τρόπο. Οι προσκλήσεις σε τα¬ 
κτική συνεδρίαση απευθύνονται με ευθύνη του Γραμμα- 
τέως στα μέλη τουλάχιστον 8 ημέρες προ της συνεδρία¬ 
σης. Για τις έκτακτες συνεδριάσεις η προθεσμία περιορί¬ 
ζεται στις 3 ημέρες. 

3.2 Η Επιτροπή βρίσκεται σε απαρτία όταν παρίστανται 
τουλάχιστον τα μισά συν 1 μέλη της στη συγκεκριμένη συ¬ 
νεδρίαση και μεταξύ των παρόντων περιλαμβάνεται ο 
Πρόεδρος ή ο Αναπληρωτής Πρόεδρος. 

3.3 Οι αποφάσεις της Επιτροπής λαμβάνονται με πλειο- 
ψηφία των παρόντων μελών της που έχουν δικαίωμα ψή¬ 
φου. Σε περίπτωση ισοψηφίας υπερισχύει η ψήφος του 
Προέδρου. 

3.4 Γ ια κάθε απόφαση καταγράφεται η πλειοψηφία και 
οι μειοψηφούσες απόψεις. 

3.5 Τα πρακτικά τηρούνται με ευθύνη του Προέδρου 
από τον Γραμματέα της Επιτροπής ή, σε περίπτωση έλ¬ 
λειψης ή κωλύματος του τελευταίου, από υπάλληλο της 
Γραμματείας. Αν η Επιτροπή κρίνει ότι για συγκεκριμένο 
θέμα πρέπει να συζητήσει και αποφασίσει χωρίς την πα¬ 
ρουσία γραμματέα, τα πρακτικά τηρούνται από ένα από 
τα μέλη της. 

3.6 Οι συνεδριάσεις της Επιτροπής δεν είναι δημόσιες. 

3.7 Η ψηφοφορία είναι φανερή εκτός από τις περιπτώ¬ 
σεις προσωπικών θεμάτων των μελών της Επιτροπής, 
οπότε είναι μυστική. 

3.8 Η Επιτροπή με απόφασή της, στις αρχές κάθε εξα¬ 
μήνου, καθορίζει τις θεματικές προτεραιότητές της. Θέ¬ 
ματα που έχουν επείγοντα χαρακτήρα ή εξαιρετική σοβα¬ 
ρότητα μπορούν να προστίθενται κατά τη διάρκεια του 
εξαμήνου ή να προτάσσεται η συζήτησή τους. 

4. Ετήσια Έκθεση 

4.1 Η Επιτροπή συντάσσει ετήσια Έκθεση, σύμφωνα με 
τη διάταξη της παρ. 6 του άρθρου 15 του ν. 2667/98. 

4.2 Η Επιτροπή δίνει στη δημοσιότητα την ετήσια Έκθε¬ 
ση μετά την υποβολή της στον Πρωθυπουργό και στη 
Βουλή. 

5. Πλαισίωση της Επιτροπής 

5.1 Η επιστημονική πλαισίωση της Επιτροπής γίνεται 
από τους επιστημονικούς συνεργάτες που επικουρούν 
την Επιτροπή με προετοιμασία εισηγήσεων και με επιστη¬ 
μονικές έρευνες πάνω σε θέματα που τους αναθέτει η 
Επιτροπή. 

Οι επιστημονικοί συνεργάτες οργανώνουν αρχείο κει¬ 
μένων και επιστημονικών μελετών και εργάζονται για την 
έκδοση εντύπων, περιοδικών ή μη, που θα περιέχουν τη 
δράση της Επιτροπής και άλλη ύλη σχετική με τη Βιοηθι- 
κή. 

Στο πλαίσιο των αρμοδιοτήτων τους οι επιστημονικοί 
συνεργάτες που έχουν την ειδικότητα του νομικού παρέ¬ 
χουν υπηρεσίες στην Επιτροπή και ως Νομικοί Σύμβου¬ 
λοι. Οι ανωτέρω διατηρούν και μετά την πρόσληψή τους 
το δικαίωμα άσκησης δικηγορίας. 

5.2 Η Γραμματεία της Επιτροπής συντίθεται από ένα 
γραμματέα και τρία πρόσωπα γραμματειακής και τεχνι¬ 
κής υποστήριξης, διοριζόμενα και αμειβόμενα κατά το 
άρθρο 18 του ν. 2667/98. Ο Γραμματέας διευθύνει το έρ¬ 
γο της Γραμματείας. Ο Πρόεδρος επιβλέπει τη λειτουρ¬ 
γία της. Η οργάνωση της Γ ραμματείας και τα ειδικότερα 
θέματα της λειτουργίας της ρυθμίζονται με το προεδρικό 
διάταγμα της παραγράφου 2 του ίδιου άρθρου. 

6. Τροποποίηση του Κανονισμού 

6.1 Η τροποποίηση του Κανονισμού γίνεται με απόφαση 
του Πρωθυπουργού ύστερα από εισήγηση της Επιτρο¬ 
πής. 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αθήνα, 4 Οκτωβρίου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ.Υ440 (2) 

Ορισμός μελών της Εθνικής Επιτροπής για τα Δικαιώ¬ 
ματα του Ανθρώπου 

Ο ΠΡΩΘΥΠΟΥΡΓΟΣ 

Έχοντας υπόψη: 

α) Τις διατάξεις των παρ. 1,2 και 3 του άρθρου 2 του ν. 
2667/1998 «Σύσταση Εθνικής Επιτροπής για τα Δικαιώ¬ 
ματα του Ανθρώπου και Εθνικής Επιτροπής Βιοηθικής» 
(ΦΕΚ281 Α'). 


β) Την απόφαση της 30ής Μάίου 2000 της Ειδικής Μόνι¬ 
μης Επιτροπής θεσμών και Διαφάνειας της Βουλής για 
τον ορισμό του Προέδρου της. 

γ) Το έγγραφο του Συμβουλίου της Επικράτειας με Α.Π. 
Γ.755/5.7.2000. 

δ) Την από 14 Ιουνίου 2000 επιστολή του Συνηγόρου 
του Πολίτη 

ε) Την από 7 Ιουνίου 2000 επιστολή του Προέδρου της 
Αρχής Προστασίας Δεδομένων Προσωπικού Χαρακτήρα. 

στ) Τα έγγραφα του Τμήματος Πολιτικής Επιστήμης και 
Δημόσιας Διοίκησης του Πανεπιστημίου Αθηνών με Α.Π. 
801/22.3.2000 και 957/24.4.2000. 

ζ) Το έγγραφο του Τμήματος Νομικής του Πανεπιστημί¬ 
ου Θεσσαλονίκης με Α.Π. 1365/18.4.2000. 

η) Το έγγραφο του Τμήματος Νομικής του Πανεπιστη¬ 
μίου Θράκης με Α.Π. 1190/21.4.2000. 

θ) Το έγγραφο του Υπουργού Εξωτερικών με Α.Σ. 
1453/28.7.2000. 

ι) Το γεγονός ότι από την παρούσα δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Στην Εθνική Επιτροπή για τα Δικαιώματα του Ανθρώπου 
ορίζονται: 

α) Τακτικά μέλη, ο βουλευτής Ευάγγελος Μαλέσιος, ως 
Πρόεδρος της Επιτροπής θεσμών και Διαφάνειας της 
Βουλής στη θέση του βουλευτή Ιωάννη Καψή, ο καθηγη¬ 
τής Νίκος Αλιβιζάτος, ως εκπρόσωπος της Αρχής Προ¬ 
στασίας Δεδομένων Προσωπικού Χαρακτήρα στη θέση 
του καθηγητή Μιχάλη Σταθόπουλου, η αναπληρώτρια κα- 
θηγήτρια Χαριτίνη Δίπλα, ως εκπρόσωπος του Τμήματος 
Πολιτικής Επιστήμης και Δημόσιας Διοίκησης του Πανε¬ 
πιστημίου Αθηνών, ο καθηγητής Αντώνης Μανιτάκης, ως 
εκπρόσωπος του Τμήματος Νομικής του Πανεπιστημίου 
Θεσσαλονίκης, ο καθηγητής Κωνσταντίνος Ρέμελης, ως 
εκπρόσωπος του Τμήματος Νομικής του Πανεπιστημίου 
Θράκης και ο αναπληρωτής καθηγητής Στέλιος Περρά- 
κης, ως εκπρόσωποςτου Υπουργείου Εξωτερικών στη θέ¬ 
ση του Χάρη Παμπούκη. 

β) Αναπληρωματικά μέλη, ο Σύμβουλος Επικράτειας 
Εμμανουήλ Δαρζέντας στη θέση του Συμβούλου Χρή¬ 
στου Ράμμου, ως εκπρόσωπος του Συμβουλίου της Επι¬ 
κράτειας, ο επίκουρος καθηγητής Γιώργος Καμίνης, βοη¬ 
θός Συνήγορος του Πολίτη, ως εκπρόσωποςτου Συνηγό¬ 
ρου του Πολίτη, ο καθηγητής Σωτήρης Λύτρας στη θέση 
του καθηγητή Νίκου Αλιβιζάτου, ως εκπρόσωπος της Αρ¬ 
χής Προστασίας Δεδομένων Προσωπικού Χαρακτήρα, ο 
αναπληρωτής καθηγητής Χαράλαμπος Χρυσανθάκης, 
ως εκπρόσωπος του Τμήματος Πολιτικής Επιστήμης και 
Δημόσιας Διοίκησης του Πανεπιστημίου Αθηνών, η καθη- 
γήτρια Καλλιόπη Κούφα, ως εκπρόσωποςτου Τμήματος 
Νομικής του Πανεπιστημίου Θεσσαλονίκης και ο επίκου¬ 
ρος καθηγητής Ξενοφών Κοντιάδης στη θέση του βου¬ 
λευτή Ανδρέα Λοβέρδου, ως εκπρόσωποςτου ΠΑ.ΣΟ.Κ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Οκτωβρίου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






